钦定古今图书集成/明伦汇编/官常典/第319卷 > 北周
## 钦定古今图书集成/明伦汇编/官常典/第319卷 > 北周

北周依《周礼》建六官夏官府，领司马等众职。

按《周书卢辩传》：“太祖欲行《周官》，命苏绰专掌其事。未
几而绰卒，乃令辩成之。于是依《周礼》建六官，置公、卿、
大夫、士夏官府，领司马等众职。以魏恭帝三年始命
行之。”

按：杜佑《通典》：“大司马，后周以为夏官，谓之大司马卿，
掌邦政，以建邦国之九法，佐皇帝平邦国，大祭祀掌
其宿卫，庙社则奉羊牲。其属有兵部中大夫、小兵部
下大夫，又有职方上士、驾部郎中大夫、小驾上士，有
武藏中大夫。”